Era comdessa se mostrèc satisfèta dera afogadura de Natasha; dempús der estèrle tractament medicau, concebie era esperança de qué es oracions aleugeririen ara sua hilha mès qu’es medecines; encara que damb pòur e sense que se’n sabesse eth doctor, accedic ath desir de Natasha e la fidèc a Belova, era sua vesia, que la desvelhaue tàs tres dera maitiada, encara qu’era majoritat de viatges ja la trapaue de pès.